
 20.7.2020
 BG
 Официален вестник на Европейския съюз
 L 232/43
 РЕГЛАМЕНТ ЗА ИЗПЪЛНЕНИЕ (ЕС) 2020/1062 НА КОМИСИЯТА
 от 13 юли 2020 година
 за предоставяне на правната закрила, предвидена в член 99 от Регламент (ЕС) No 1308/2013 на Европейския парламент и на Съвета, на наименованието „Csopak“/„Csopaki“ (ЗНП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 99 от него,
 като има предвид, че:
 (1)
 В съответствие с член 97, параграфи 2 и 3 от Регламент (ЕС) No 1308/2013 Комисията разгледа заявката за регистрация на наименованието „Csopak“/„Csopaki“, подадена от Унгария, и я публикува в Официален вестник на Европейския съюз (2).
 (2)
 В Комисията не постъпиха възражения по реда на член 98 от Регламент (ЕС) No 1308/2013.
 (3)
 В съответствие с член 99 от Регламент (ЕС) No 1308/2013 следва да бъде предоставена правна закрила на наименованието „Csopak“/„Csopaki“ и то да бъде вписано в регистъра, посочен в член 104 от същия регламент.
 (4)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Предоставя се правна закрила на наименованието „Csopak“/„Csopaki“ (ЗНП).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 13 юли 2020 година.
 За Комисията
 от името на председателя,
 Janusz WOJCIECHOWSKI
 Член на Комисията
 (1) ОВ L 347, 20.12.2013 г., стр. 671.
 (2) ОВ C 70, 4.3.2020 г., стр. 12.
 